شەفەق نیوز/ پسپۆڕ کەشناسی عەلی جابر زیادی، ئمروو شەممە،  مەزەنە کرد شەپۆل سەردی نوویگ ئەوەسا لە رووژ پەنجشەممەی ئایندە دەێدە وڵاتەگە، و لە خود وەختەگە وتیش؛ لەی رووژەیل ئایندە گەرمی بەرزەو بوود.
زیادی ئەرا ئاژانس شەفەق نیوز وت: شەپۆلە سەردەگە ک وەی دۊاییە دادە وڵاتەگە ئەوەسا سوو یەکشەممە وەشیوەی وەرچەویگ شکیەێدەو، وتیش؛ سوو یەکشەممە گەرمیەگە تیەێدەو، و مەزەنە هەس ٣ پلە لە فرەی شارەیل بەرزەو بوود.
هەمیش وت: رووژ دووشەممەی ئایندە ئاسایی بوود، و مەزەنە هەس دۊیای دووشەممە و سێشەممە لە گشت شارەیلە گەرم بوود.
زیادی دیاری کرد ک نەخشەی ئاسمانی نشان دەێد لە پەنجشەممەی ئایندە سەردی دەسوەپی بکەێد،  باوجی لەو سەردیەگەی ئیسە کەمترە.
